2.12.2022
FI
Euroopan unionin virallinen lehti
L 311/173
(36)
Kuten johdanto-osan 30 kappaleessa todetaan, Ranskan viranomaisten tässä tapauksessa havaitsemaan ongelmaan liittyy kiireellinen tarve vähentää kasvihuonekaasupäästöjä.
Arvioidessaan sitä, onko toimenpide rajoittavampi kuin on tarpeen kyseessä olevan ongelman lieventämiseksi, komissio tutkii, voidaanko toimenpiteellä saavuttaa tavoite, joka on kasvihuonekaasupäästöjen vähentäminen, eikä se ylitä sitä, mikä on tarpeen tämän tavoitteen saavuttamiseksi, kun otetaan huomioon, tarjoavatko muut liikennemuodot asianmukaisen palvelutason tarvittavien yhteyksien varmistamiseksi.
(37)
Tässä yhteydessä liikenneoikeuksien rajoitusten kielteisiä vaikutuksia Euroopan kansalaisiin ja yhteyksiin on kompensoitava kohtuuhintaisten, mukavien ja kestävämpien vaihtoehtoisten liikennemuotojen saatavuudella.
(38)
Alustavana huomautuksena komissio toteaa, että parhaillaan laaditaan erilaisia lainsäädännöllisiä ja muita välineitä, joilla autetaan ja kannustetaan lentoliikennealaa vähentämään merkittävästi hiilidioksidipäästöjään ja tekemään siitä kestävämmän.
Komissio esitti osana 55-valmiuspakettiaan ehdotuksen EU:n päästökauppajärjestelmän (14) tarkistamisesta hiilen hintasignaalin vahvistamiseksi, ehdotuksen energiaverodirektiivin (15) tarkistamiseksi siten, että poistetaan lentopetrolia koskeva pakollinen vapautus, sekä uuden lainsäädäntöehdotuksen, lentoliikenteen ReFuelEU -aloitteen (16).
Aloitteella pyritään vähentämään ilmailualan hiilidioksidipäästöjä tekemällä kestävien lentopolttoaineiden käyttöönotosta pakollista ja varmistamalla samalla hyvin toimivat ilmailumarkkinat.
Komission ehdotukset yhtenäistä eurooppalaista ilmatilaa koskevan lainsäädännön ja ilmaliikenteen hallintaa koskevien sääntöjen päivittämiseksi (17) tarjoavat myös paljon mahdollisuuksia nykyaikaistamisen ja kestävyyden kannalta, sillä ne auttavat vähentämään lentojen tehottomuudesta ja ilmatilan hajanaisuudesta johtuvaa liiallista polttoaineen­ kulutusta ja hiilidioksidipäästöjä.
Lainsäädäntövallan käyttäjät keskustelevat näistä lainsäädäntöehdotuksista parhaillaan, eivätkä ne ole vielä sovellettavissa.
Kun ne on otettu käyttöön, niiden uskotaan tehokkaasti edistävän lentoliikennealan hiilestä irtautumista siinä määrin, ettei tarkasteltavana olevaa toimenpidettä enää tarvittaisi.
(39)
Lentoliikenteen kasvihuonekaasupäästöjen vähentämisen edistämiseksi komissio panee näiden ehdotusten hyväksymistä odotettaessa kuitenkin merkille, että Ranska on päättänyt tilapäisesti rajoittaa liikenneoikeuksien käyttöä sellaisessa kotimaan julkisen palvelun matkustajareittiliikenteessä, jonka osalta on tarjolla useita alle kahden ja puolen tunnin pituisia suoria päivittäisiä rautatieyhteyksiä, joilla on riittävä vuorotiheys ja sopivat aikataulut.
(40)
Mitä tulee siihen, onko muiden liikennemuotojen palvelutaso asianmukainen, komissio toteaa, että lopullisen asetusluonnoksen 1 §:ssä säädetään yksityiskohtaisemmista asiaankuuluvista ja objektiivisista vaatimuksista, joissa otetaan huomioon yhteyden laatu niin pisteestä pisteeseen kuin jatkolentomatkustajien osalta.
Lisäksi Ranskan toimivaltaiset viranomaiset ovat sitoutuneet arvioimaan etukäteen kunkin aikataulukauden alussa, tarjoaako rautatieyhteys asianmukaista palvelua tietyllä reitillä (sellaisena kuin se on määritelty lopullisen asetusluonnoksen 1 §:ssä), ja sen jälkeen ilmoittamaan asianmukaisesti mahdollisesti kiinnostuneille liikenteenharjoittajille, mitä reittejä voidaan edelleen liikennöidä.
Tämä tarkoittaa myös sitä, että kiellettyä reittiä voitaisiin mahdollisesti jälleen liikennöidä, jos rautatiepalvelun laatu muuttuu eikä se enää täytä asianmukaisen palvelutason ehtoja, mikä kannustaa tarjoamaan laadukkaita rautatiepalveluja asianmukaisella palvelutasolla.
Komissio katsoo, että tällainen dynaaminen lähestymistapa, jossa otetaan huomioon rautatiepalvelujen tuleva kehitys, edistäisi multimodaalisuutta liikkuvuusstrategian tavoitteiden mukaisesti ja olisi hyödyllistä yhteyksien kannalta.
(41)
Toimenpiteen ympäristöhyödyn osalta Ranskan viranomaiset toteavat, että ”jo toteutettu reittiyhteyksien Orly– Bordeaux, Orly–Lyon ja Orly–Nantes sulkeminen (18) vähentää lentoliikenteestä aiheutuvia kokonaishiilidioksidi­ päästöjä 55 000 tonnia” (19).
(14) (15) (16) (17) (18)
COM(2021) 552 final, 14.7.2021.
COM(2021) 563 final, 14.7.2021.
COM(2021) 561 final, 14.7.2021.
COM(2020) 577 final ja COM(2020) 579 final, 22.9.2020.
Komissio toteaa, että Air France oli jo päättänyt lopettaa toimintansa näillä kolmella reitillä vuonna 2020 erityisesti Ranskan myöntämien lainan ja valtiontakauksen yhteydessä.
Näiden reittien kieltäminen ei näin ollen johda päästöjen tosiasialliseen vähenemiseen.
Ympäristöhyötyjä, joita ei voida ilmaista määrällisesti, voi kuitenkin syntyä, koska lentoliikenteen harjoittajia, jotka mahdollisesti haluavat liikennöidä näillä reiteillä, estetään tekemästä niin.
(19) Siviili-ilmailun pääosasto DGAC:n arviot perustuvat vuoden 2019 liikenteeseen.